E-3963/2007

Mál þetta, sem dómtekið var á hendur öllum stefndu 26. febrúar sl., er höfðað með birtingu stefnu 29. maí 2007.

Upphaflega voru stefnendur tveir, Langamýri 16-20 ehf. og Langamýri 8-14 ehf., en í þinghaldi 10. október 2007 var fallið frá kröfum af hálfu Löngumýrar 8-14 ehf.

Stefndu eru K-kk-nf S-kk-nf, Miðhólar ehf., E-kvk-nf S-kvk-nf og Hrísar ehf.

Við þingfestingu málsins 5. júní 2007 féll niður þingsókn af hálfu Hrísa ehf. og E-kvk-ef S-kvk-ef og var krafist dómtöku á hendur E-kvk-þgf í þinghaldi 10. október 2007 og á hendur Hrísum í þinghaldi 15. nóvember 2007. Greinargerð var skilað 6. september 2007 í nafni stefndu, Miðhóla ehf., og K-kk-ef S-kk-ef og E-kvk-ef S-kvk-ef, þótt þingsókn hefði áður fallið niður af hennar hálfu. Undir greinargerðina ritar K-kk-nf S-kk-nf, en hann er ólöglærður.

Stefnandi krefst þess að stefndu verði dæmd in solidum til að greiða sér skuld að fjárhæð 15.000.000 króna ásamt dráttarvöxtum samkvæmt III. kafla vaxtalaga nr. 38/2001 af 15.000.000 krónum frá 8. maí 2007 til greiðsludags. Þá er krafist vaxtavaxta samkvæmt 12. gr. sömu laga er leggist við höfuðstól á 12 mánaða fresti. Jafnframt er krafist málskostnaðar að mati dómsins.

Stefndu krefjast sýknu af kröfum stefnanda og málskostnaðar úr hendi stefnanda.

Stefndu kröfðust þess að málinu yrði vísað frá dómi, en með úrskurði 15. nóvember 2007 var frávísunarkröfu stefndu hafnað.

Málsatvik.

Krafa stefnanda er byggð á tryggingarvíxli, sem stefndi, K-kk-nf S-kk-nf gaf út að fjárhæð 15.000.000 krónur, 18. júlí 2006. Í stefnu er víxilinn sagður útgefinn 18. júlí 2007. Greiðandi víxilsins er stefndi, Miðhólar ehf. Ábekingar eru stefnda, E-kvk-nf S-kvk-nf, og stefndi, Hrísar ehf.

Stefnandi hefur lagt fram ofangreindan víxill, en víxillinn er eins og áður greinir, útgefinn 18. júlí 2006, en ekki 18. júlí 2007, eins og segir í stefnu. Var í úrskurði um frávísunarkröfu stefndu talið að þessi ranglega lýsing á víxlinum varðaði ekki frávísun, enda um augljósa ritvillu í stefnu að ræða.

Málsástæður og lagarök stefnanda.

Í stefnu er víxillinn sagður hafa verið lagður fram til tryggingar í fasteignaviðskiptum stefnanda og stefnda Miðhóla ehf. Víxillinn hafi ekki verið greiddur og hafi hann m.a. verið sýndur formlega af lögbókanda til greiðslu í Landsbanka Íslands, aðalútibúi, Austurstræti 11, Reykjavík, eins og afsagnargerð á dómskjali nr. 4 og afrit símskeyta á dómskjölum 5-8 beri með sér. Þetta hafi verið gert, þrátt fyrir að víxillinn væri án afsagnar og því ekki lagaskylda til að sýna hann. Gjalddagi skuldarinnar hafi verið 8. maí 2007 eins og áskoranir í símskeytum beri með sér og jafnframt sé sá dagur fyrsti dagur dráttarvaxta. Víxillinn sé gjaldkræfur vegna vanefnda stefnda, Miðhóla ehf.

Um lagarök vísar stefnandi til víxillaga nr. 93/1933, einkum 7. kafla laganna um fullnustu vegna greiðslufalls. Málið er rekið samkvæmt 17. kafla laga nr. 91/1991 um meðferð einkamála.

Málsástæður og lagarök stefndu, Miðhóla ehf. og K-kk-ef S-kk-ef.

Stefndu kveða að af lestri stefnu megi ráða að um tryggingarvíxil sé að ræða. Beri stefnanda því að leggja fram gögn um skuldir að baki víxlinum, enda viðurkennt af hálfu stefndu að víxillinn sé trygging vegna annarra viðskipta. Beri því stefnanda að sýna fram á viðskipti að baki víxlinum.

Um lagarök vísa stefndu til víxillaga og um meðferð málsins til laga um meðferð einkamála.

Niðurstaða.

Eins og að framan greinir kröfðust stefndu frávísunar málsins, annars vegar vegna þess að stefnendur væru tveir, eins og þeir voru upphaflega og hins vegar vegna rangrar lýsingar á víxlinum í stefnu. Var frávísunarkröfu stefndu hafnað með úrskurði dómsins frá 15. nóvember 2007, enda er það mat dómsins að um augljósa ritvillu í stefnu sé að ræða og að stefndu hafi ekki getað velkst í vafa um hvert sakarefnið var. Þá var ekki fallist á að annar stefnenda gæti ekki fallið frá kröfum í málinu.

Við munnlegan málflutning vísaði lögmaður stefndu, K-kk-ef og Miðhóla ehf., til þess að ekki væri öruggt að stefnda, K-kk-þgf, hefði við fyrirtökur í málinu verið bent á nauðsyn þess að mætt væri fyrir hönd annarra stefndu, Hrísa ehf. og E-kvk-ef, en stefndi, K-kk-nf er ólöglærður. Við þingfestingu málsins féll niður þingsókn af hálfu stefndu, Hrísa ehf. og E-kvk-ef. Af þingbók verður sannanlega ráðið að stefnda var leiðbeint, m.a. um áhrif þess að þingsókn af hans hálfu félli niður. Er því ekki fallist á að leiðbeiningarskyldu hafi ekki verið gætt gagnvart stefnda, enda kom hann að vörnum í málinu og skilaði greinargerð fyrir sína hönd, Miðhóla ehf. og E-kvk-ef. Varnir stefndu fara saman í máli þessu og tekur dómurinn afstöðu til þeirra varna sem fram koma í greinargerð þessari, jafnvel þótt stefndi, K-kk-nf, hafi ekki getað komið fram fyrir hönd E-kvk-ef er hann skilaði greinargerð þessari.

Stefnandi hefur lagt fram í málinu lögformlegan víxil, sbr. 1. gr. víxillaga nr. 93/1933. Málið er rekið samkvæmt 17. kafla laga nr. 91/1991. Koma málástæður stefndu varðandi þá skuld sem að baki víxlinum er, ekki til skoðunar. Þá komast nýjar málsástæður, sem lögmaður stefndu hélt uppi við munnlegan málflutning og lutu að afsögn víxilsins ekki heldur að, enda mótmælti stefnandi því að þær kæmust að í málinu.

Samkvæmt framansögðu ber að taka til greina kröfur stefnanda á hendur öllum stefndu í málinu.

Stefndu greiði in solidum til stefnanda málskostnað að fjárhæð 450.000 krónur að meðtöldum virðisaukaskatti á málflutningsþóknun.

I-kvk-nf E-kvk-nf héraðsdómari kveður upp þennan dóm.

D ó m s o r ð:

Stefndu, K-kk-nf S-kk-nf, Miðhólar ehf., E-kvk-nf S-kvk-nf og Hrísar ehf. greiði in solidum til stefnanda, Löngumýri 16-20 ehf., 15.000.000 krónur ásamt dráttarvöxtum samkvæmt III. kafla vaxtalaga nr. 38/2001 af þeirri fjárhæð frá 8. maí 2007 til greiðsludags.

Stefndu greiði stefnanda in solidum, 450.000 krónur í málskostnað.

I-kvk-nf E-kvk-nf.